Հումանիտար օգնության նավատորմն՝ ընդդեմ Իսրայելի շրջափակման
Ակտիվիստները կտարվեն Իսրայելի կալանավայր, որտեղ ընտրություն կունենան` արտաքսվել կամ ձերբակալվել
Իսրայելի նավատորմի և միջազգային ակտիվիստների բախումն անխուսափելի է դառնում: Իսրայելի նավատորմի և միջազգային ակտիվիստների բախումն անխուսափելի է դառնում: Միջազգային գրեթե 600 ակտիվիստներից բաղկացած և 10,000 տոննա հումանիտար օգնությամբ բեռնված վեց նավերը շարժվում են դեպի Գազայի գոտի: Կազմակերպիչ Գրետա Բերլինի խոսքերով նպատակն Իսրայելի պարտադրած շրջափակումը կոտրելն է: “Մեր կարծիքով, Իսրայելի կողմից Գազայի շրջափակումը կատարելապես անօրինական է: Իսրայելն իրավունք չունի մեկ և կես միլիոն մարդկանց պահել բացօթյա կենտրոնացման ճամբարում”, ասել է նա: Իսրայելը Գազայի գոտին շրջափակեց երեք տարի առաջ, երբ պաղեստինցի զինված Համաս խումբն իր վերահսկողությունը հաստատեց տարածքի նկատմամբ: Միջազգային ակտիվիստները մերժել են հումանիտար օգնությունը Իսրայելի նավահանգստում բեռնափաթելու և միջազգային այլ կազմակերպությունների միջոցով այն Գազա փոխանցելու Իսրայելի առաջարկը: Իսրայելի կառավարության խոսնակ Յիգալ Փալմորն ասել է. “Ընտրությունն իրենցն է: Եթե ցանկանում են անտեսել առաջարկը և բախվել այնպես, ինչպես ծովում, ապա պետք է գիտակցեն նաև այդ վարքագծից բխող հետևանքները”: Ակտիվիստները կտարվեն Իսրայելի ափին գտնվող կալանավայր, որտեղ նրանց կտրվի ընտրություն ` արտաքսվել կամ ձերբակալվել: Սակայն Իսրայելը նույնպես մտահոգված է հետեւանքներով: Այն գիտակցում է, որ անզեն քաղաքացիների հետ զինված նավատորմի բախման լուսանկարները կվնասեն իր արդեն իսկ խաթարված պատկերը: